দীপু দাস কাণ্ডের মূল ষড়যন্ত্রকারী ইয়াসিনকে ধরল বাংলাদেশের পুলিশ

ওয়েব ডেস্ক: বাংলাদেশে (Bangladesh) হিন্দু যুবক দীপু দাসকে নৃশংসভাবে হত্যার (Dipu Das Murder) ঘটনায় বড় সাফল্য পেল পুলিশ (Bangladesh Police)। এই হত্যাকাণ্ডের মূল ষড়যন্ত্রকারী (Main Accused) বলে অভিযুক্ত ইয়াসিন আরাফাতকে গ্রেফতার (Arrest) করা হয়েছে। পুলিশ সূত্রে জানা গিয়েছে, বৃহস্পতিবারই অভিযুক্তকে আটক করা হয়। এই ঘটনায় এখনও পর্যন্ত মোট ২১ জনকে গ্রেফতার করা হয়েছে বলে খবর।

পুলিশ জানিয়েছে, হত্যাকাণ্ডের সময় ঘটনাস্থলে উপস্থিত ছিল ইয়াসিন। সে দীপুর বিরুদ্ধে স্লোগান দেয়, উপস্থিত জনতাকে উসকানি দেয় এবং দীপুকে টেনে বাইরে নিয়ে যায়। অভিযোগ, গণপিটুনির পর দীপুকে চৌরাস্তা পর্যন্ত টেনে নিয়ে গিয়ে গাছে ঝুলিয়ে দেওয়া হয়। পরে সেখানে তাকে জীবন্ত পুড়িয়ে হত্যা করা হয়। ইয়াসিন ওই এলাকার বাসিন্দা এবং স্থানীয় একটি মসজিদে পড়াত বলে জানা গিয়েছে।

আরও পড়ুন: ৭১-এর অতীত ভুলিয়ে পাক যুদ্ধবিমান কিনছে বাংলাদেশ!

২০২৪ সালে গণঅভ্যুত্থানের পর থেকে বাংলাদেশে সংখ্যালঘু হিন্দুদের উপর একাধিক হামলার অভিযোগ উঠেছে। বিভিন্ন জায়গায় বাড়িঘর পুড়িয়ে দেওয়া, মারধরের ঘটনাও সামনে এসেছে। দীপু দাসের হত্যাকাণ্ডকে সেই ধারার অন্যতম নিকৃষ্ট উদাহরণ হিসেবে দেখা হচ্ছে। এই ঘটনার পর দেশজুড়ে নিন্দার ঝড় ওঠে। অন্তর্বর্তী সরকারের প্রধান মহম্মদ ইউনূস দ্রুত ব্যবস্থা নেওয়ার আশ্বাস দেন। তারই ধারাবাহিকতায় মূল অভিযুক্তকে গ্রেফতার করা হয়েছে বলে পুলিশ জানিয়েছে।